[{"text_idx": "#000000", "text": "Ysgol Gymraeg Pen y Garth"}, {"text_idx": "#000001", "text": "Mae cymuned ein hysgol gyfan wedi cydweithio i ffurfio ein gweledigaeth ar gyfer Cwricwlwm i Gymru 2022. Trwy holiaduron rhieni, cyfarfodydd cyrff llywodraethu, pwyllgorau disgyblion (Dysgu Difyr) a dull staff ysgol gyfan, rydym wedi gwrando ac ymateb i lais pawb i greu ein gweledigaeth newydd, cyffrous."}, {"text_idx": "#000002", "text": "Mae\u2019r 4 diben yn rhan annatod o\u2019n proses gynllunio ac yn sail i\u2019n gweledigaeth newydd. Trwy thema\u0302u trawsgwricwlaidd, profiadau dilys ac arddulliau addysgu amrywiol, mae disgyblion yn cael eu meithrin i ymgorffori y 4 diben ar gyfer dysgu gydol oes. Mae addysgu a dysgu yn cwmpasu pob un o\u2019r chwe Maes Dysgu a Phrofiad trwy thema\u0302u ac ymholiadau. Mae\u2019r datganiadau o\u2019r hyn sy\u2019n bwysig, a\u2019r egwyddorion cynnydd yn sail i\u2019r holl gynllunio."}, {"text_idx": "#000003", "text": "\u2022 Addysg cydberthnasoedd a rhywioldeb (RSE).\n\u2022 Gyrfaoedd a phrofiadau cysylltiedig a\u0302 gwaith\n\u2022 Cyd-destunau lleol, cenedlaethol a rhyngwladol"}, {"text_idx": "#000004", "text": "yn cael eu haddysgu drwy bob un o\u2019r chwe Maes Dysgu a Phrofiad."}, {"text_idx": "#000005", "text": "Bydd yr CGM gorfodol (crefydd, gwerthoedd a moeseg) hefyd yn cael ei addysgu trwy\u2019r Maes Dysgu a Phrofiad y Dyniaethau."}, {"text_idx": "#000006", "text": "Rydym wedi bod yn gweithio gydag ysgolion Cymraeg eraill y clwstwr mewn grwpiau Meysydd Dysgu a Phrofiad, a thimau o fewn ein hysgol i nodi a sicrhau dilyniant drwy\u2019r Egwyddorion Cynnydd gorfodol cenedlaethol. Byddwn fel ysgol yn sicrhau bod ein holl ddisgyblion yn cael eu cefnogi trwy eu taith ddysgu unigol yn ddyddiol. Bydd asesu yn rhan o\u2019n dysgu bob dydd lle bydd disgyblion yn trafod gydag athrawon pa mor dda y maent yn gwneud a sut y gellir eu cefnogi i gynllunio ar gyfer y camau nesaf yn eu dysgu."}, {"text_idx": "#000007", "text": "Byddwn yn adolygu ein Cwricwlwm yn barhaus gyda mewnbwn disgyblion, staff, llywodraethwyr, rhieni a llais y gymuned ehangach. Bydd y broses monitro, gwerthuso ac adolygu hefyd yn rhan o\u2019r Cynllun Gwella Ysgol a bydd datblygiad proffesiynol pwrpasol yn cefnogi staff gyda\u2019r broses. Byddwn yn defnyddio\u2019r Model Meddwl Dylunio i gefnogi ein proses adolygu."}]